Ancyronyx

Ancyronyx er en slekt av biller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

Utseende 
Små (1–7 mm), avlange, hårløse biller. Denne slekten utmerker seg ved lange, tynne bein som gjør billene litt edderkopplignende. Gamle biller kan kjennes på at de er «tilgrodde» med alger og mikroorganismer. Familien kan særlig kjennes på lange fotledd med store klør, som brukes til å klamre seg fast til bunnen. Hodet er lite, antennene er middels lange, 7–11-leddete, tråd- eller kølleformede. Brystskjoldet (pronotum) har opphøyde lengdelister hos underfamilien Elminae. Dekkvingene er avlange med punktrekker, ofte også opphøyde lengdelister. Beina er lange, særlig fotleddene, og ganske kraftige. Det ytterste fotleddet bærer uvanlig store klør. Larvene er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.

Levevis 
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

Utbredelse 
Slekten er utbredt i Sørøst-Asia, rundt halvparten av artene på Filippinene. I tillegg er det én art i Nord-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien elvebiller, Elmidae Curtis, 1830
 Underfamilien elvebiller (Elminae) Curtis, 1830
 Slekten Ancyronyx Erichson, 1847 
 Ancyronyx acaroides Grouvelle, 1896 – Sørøst-Asia
 Ancyronyx acaroides acaroides Grouvelle, 1896 – Myanmar, Vietnam, Malaysia (Vest-Malaysia, Borneo), Brunei, Indonesia (Sumatra, Java)
 Ancyronyx acaroides cursor Jäch, 1994 – Indonesia (Bali)
 Ancyronyx buhid Freitag, 2013 – Filippinene (Mindoro)
 Ancyronyx helgeschneideri Freitag & Jäch, 2007 – Filippinene (Palawan, Busuanga)
 Ancyronyx hjarnei Jäch, 2003 – Indonesia (Sulawesi)
 Ancyronyx jaechi Freitag, 2012 – Sri Lanka
 Ancyronyx johanni Jäch, 1994 – Indonesia (Siberut)
 Ancyronyx malickyi Jäch, 1994 – Laos, sørlige Thailand, Malaysia (Vest-Malaysia, Borneo), Indonesia (Sumatra)
 Ancyronyx minerva Freitag & Jäch, 2007 – Filippinene (Palawan, Busuanga, Mindoro)
 Ancyronyx minutulus Freitag & Jäch, 2007 – Filippinene (Palawan)
 Ancyronyx montanus Freitag & Balke, 2011 – Filippinene (Palawan)
 Ancyronyx patrolus Freitag & Jäch, 2007 – Filippinene (Palawan, Busuanga)
 Ancyronyx procerus Jäch, 1994 – Vietnam, Malaysia (Borneo), Brunei, Filippinene (Busuanga)
 Ancyronyx pseudopatrolus Freitag & Jäch, 2007 – Filippinene (Palawan)
 Ancyronyx punkti Freitag & Jäch, 2007 – Filippinene (Palawan)
 Ancyronyx raffaelacatharina Jäch, 2004 – Indonesia (Sulawesi)
 Ancyronyx sarawacensis Jäch, 1994 – Malaysia (Borneo)
 Ancyronyx schillhammeri Jäch, 1994 – Filippinene (Mindoro)
 Ancyronyx sophiemarie Jäch, 2004 – Filippinene (Sibuyan)
 Ancyronyx tamaraw Freitag, 2013 – Filippinene (Mindoro)
 Ancyronyx variegatus (Germar, 1824) – USA
 Ancyronyx yunju Bian, Guo, & Ji, 2012 – Kina (Jiangxi)

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. 344 sider.

Eksterne lenker 
 

Elvebiller
Biller formelt beskrevet i 1847
Dyr formelt beskrevet av Wilhelm Ferdinand Erichson